’શું કહેતો હતો તારો બાપ?’ ચાઇલ્ડ સ્ટાર બન્યા પછી મલારમનમને એવું લાગતું જાણે માની હજાર આંખો છે. પોતે ક્યાં છે – શું કરે છે – માથી કશું અજાણ્્યું નથી રહેતું! જોકે પિતા પ્રત્યેનો માનો તુચ્છકાર એને હવે સ્પર્શતો નહિ. માનાં સ્વપ્નો માટે પિતાએ ઓછું નથી વેઠ્યું. કદાચ માનો અપરાધભાવ જ એને પપ્પા પ્રત્યે આળી થવા પ્રેરતો હશે… ખેર, ભૂતકાળમાં જે બન્યું એ બન્યું. મા એની નવી ભૂમિકાથી ખુશ છે, નાની બહેનો વિજયાવતી અને સુંદરા સારામાં સારી સ્કૂલમાં ભણતર મેળવે છે. પપ્પાને પણ ખુશ રહેવા સમજાવી મલારમનમ સુખનો અહેસાસ માણતી.